PRESSEMEDELELSE

06-07-2022

# engcon gjorde en historisk entré på Stockholms børs

**engcon gjorde historisk entré på Stockholms børs fredag den 17. juni. Der var stor interesse for børsnoteringen hos både institutionelle investorer og privatpersoner.**

Børsnoteringen på Stockholms børs var resultatet af et års forberedelse, og nu tager virksomheden yderligere skridt i sin rejse mod fremtiden.

– Vi er stolte af engcons position som en af verdens førende producent af tiltrotatorer. Vores innovative produkter muliggør en mere effektiv og bæredygtig udnyttelse af ressourcerne ved at omdanne gravemaskiner til redskabsholdere, der overflødiggør andre maskiner. Børsnoteringen på Nasdaq Stockholm vil understøtte vores rejse mod at ændre gravebranchen, og vi vil arbejde hårdt på at levere på den tillid, som vores kunder og aktionærer har vist os, kommenterer Krister Blomgren, administrerende direktør i engcon.

Børsnoteringen betyder, at engcon får en bredere ejerstruktur med både store og små ejere, hvilket gavner virksomhedens langsigtede perspektiv og stabilitet i forhold til markedet.

– Dette er en stor milepæl for mig personligt. Vi er kommet utrolig langt, siden jeg startede virksomheden for godt 30 år siden. engcons ambition er fortsat at udvikle fremtidens løsninger til smartere, sikrere og mere effektivt gravearbejde. Det er glædeligt, at interessen for vores dygtige virksomhed har været så stor, og vi får nu en stærk investorbase, der kan støtte os i fremtiden. Jeg ser frem til at være en fortsat aktiv ejer og byder hjerteligt velkommen til alle vores nye aktionærer, siger Stig Engström, stifter og hovedejer i engcon.

**Yderligere oplysninger fås ved at kontakte:**

Krister Blomgren, administrerende direktør+46 70 529 92 65krister.blomgren@engcon.se

Anne Vågström, Head of Communications & Investor Relations
+46 76 126 40 84
anne.vagstrom@engcon.se

**engcon** er den førende globale leverandør af tiltrotatorer og tilhørende redskaber, som øger gravemaskiners effektivitet, fleksibilitet, præcision og sikkerhed. Med viden, engagement og et højt serviceniveau skaber engcons mere end 400 medarbejdere succes for deres kunder. engcon blev grundlagt i 1990 med hovedkontor i Strömsund i Sverige og møder markedet via 13 lokale salgsselskaber og et etableret netværk af forhandlere rundt om i verden. Nettoomsætningen nåede i 2021 op på ca. 1,5 milliarder SEK.

[www.engcon.com](https://engcon.com/da_dk.html)